CELEX: 62012FN0045
Language: el
Date: 2012-04-10 00:00:00
Title: Υπόθεση F-45/12: Προσφυγή-αγωγή της 10ης Απριλίου 2012 — ΖΖ κατά Επιτροπής

7.7.2012   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 200/21
            
         Προσφυγή-αγωγή της 10ης Απριλίου 2012 — ΖΖ κατά Επιτροπής
   (Υπόθεση F-45/12)
   2012/C 200/44
   Γλώσσα διαδικασίας: η αγγλική
   
      Διάδικοι
   
   
      Προσφεύγουσα-ενάγουσα: ΖΖ (εκπρόσωπος: N. Visan, δικηγόρος)
   
      Καθής-εναγόμενη: Ευρωπαϊκή Επιτροπή
   
      Αντικείμενο και περιγραφή της διαφοράς
   
   Ακύρωση της αποφάσεως της Επιτροπής να μην ανανεώσει τη σύμβαση συμβασιούχου υπαλλήλου
   
      Αιτήματα της προσφεύγουσας-ενάγουσας
   
   Η προσφεύγουσα-ενάγουσα ζητεί από το Δικαστήριο Δημόσιας Διοίκησης:
   
               —
            
            
               να ακυρώσει την από 27 και 28 Ιουλίου 2011 απόφαση της Αντιπροσωπείας της ΕΕ στη Δημοκρατία της Μολδαβίας να μην ανανεώσει τη σύμβαση εργασίας της προσφεύγουσας-ενάγουσας και να ακυρώσει την απόφαση της Επιτροπής, DG HR.D.2, της 16ης Ιανουαρίου 2012, με την οποία απορρίφθηκε η ένσταση R/687/11 της προσφεύγουσας-ενάγουσας,
            
         
               —
            
            
               να υποχρεώσει την Επιτροπή να τοποθετήσει εκ νέου την προσφεύγουσα–ενάγουσα σε άλλη αντιπροσωπεία της ΕΕ, προκειμένου να της παράσχει τη δυνατότητα να διατηρήσει τα δικαιώματα που απέκτησε κατά τη διάρκεια της συμβάσεως εργασίας της στην αντιπροσωπεία της ΕΕ στη Μολδαβία μεταξύ του 2008 και 2011 (διανυθείσα δοκιμαστική περίοδος, κλιμάκιο, βαθμοί προαγωγής) και να διασφαλίσει ότι η νέα θέση θα είναι συμβατή με τα απαιτούμενα προσόντα στο πλαίσιο του διαγωνισμού EPSO/CAST στον οποίο αυτή συμμετείχε το 2007,
            
         
               —
            
            
               να υποχρεώσει την καθής-εναγόμενη να αναγνωρίσει δημοσίως το σφάλμα στο οποίο υπέπεσε η αντιπροσωπεία της ΕΕ στη Μολδαβία, προτείνοντας στην προσφεύγουσα-ενάγουσα θέση «chargé de mission adjoint» — σφάλμα που είχε ως αποτέλεσμα να είναι αδύνατη η εφαρμογή της ρήτρας ανανεώσεως του άρθρου 4, παράγραφος 2, της συμβάσεως εργασίας της από την πρώτη ήδη ημέρα της συμβάσεως, να υποβιβασθεί η προσφεύγουσα-ενάγουσα και να της ανατεθούν καθήκοντα κατώτερα αυτών που προέβλεπε η περιγραφή καθηκόντων της συγκεκριμένης θέσεως κατά το διάστημα 2008-2011,
            
         
               —
            
            
               να υποχρεώσει την καθής-εναγόμενη να καταβάλει χρηματική ικανοποίηση λόγω της ηθικής βλάβης που η προσφεύγουσα-ενάγουσα υπέστη κατά το διάστημα 2008-2011 εξαιτίας των προαναφερθεισών παρατυπιών. Η χρηματική ικανοποίηση πρέπει να υπολογισθεί σε μηνιαία βάση και να αντιστοιχεί στη διαφορά μεταξύ των αποδοχών της προσφεύγουσας-ενάγουσας και των αποδοχών των τοπικών υπαλλήλων καθ’ όλο το διάστημα 2008-2011– για τον λόγο ότι η Αντιπροσωπεία: α) συνειδητά ανέθεσε στην προσφεύγουσα-ενάγουσα καθήκοντα πανομοιότυπα με τα ανατιθέμενα στους τοπικούς υπαλλήλους, παρά τις μεγάλες διαφορές της περιγραφής καθηκόντων κάθε θέσεως, β) έπραξε τα πάντα προκειμένου η προσφεύγουσα-ενάγουσα να αδυνατεί να εκπληρώσει τα καθήκοντά της και να αναλάβει τα καθήκοντα που αντιστοιχούσαν πράγματι στην περιγραφή καθηκόντων της θέσεώς της, γ) αρνούνταν διαρκώς ότι η θέση της προσφεύγουσας-ενάγουσας περιελάμβανε και καθήκοντα αναπληρώσεως του επικεφαλής της FCA,
            
         
               —
            
            
               να υποχρεώσει την καθής-εναγομένη να καταβάλει χρηματική ικανοποίηση και αποζημίωση για το διάστημα «10.11.2011 έως την επανένταξή της σε θέση εντός άλλης αντιπροσωπείας της ΕΕ — οργάνου της ΕΕ» λόγω της ηθικής βλάβης και της περιουσιακής ζημίας που υπέστη η προσφεύγουσα-ενάγουσα εξαιτίας της από 27 και 28 Ιουλίου 2011 αποφάσεως της αντιπροσωπείας της ΕΕ στη Μολδαβία να μην ανανεώσει τη σύμβαση συμβασιούχου υπαλλήλου κατηγορίας «άρθρο 3Α». Το ύψος της χρηματικής ικανοποιήσεως και της αποζημιώσεως πρέπει να υπολογισθεί βάσει του μισθού της ενάγουσας–προσφεύγουσας από τις 10 Νοεμβρίου 2011 έως την επανένταξή της σε άλλη θέση,
            
         
               —
            
            
               να καταδικάσει την Επιτροπή στα δικαστικά έξοδα.